Άλις Βάιντελ

Βιογραφία

Η Βάιντελ γεννήθηκε στο Γκίτερσλο και μεγάλωσε στο Φέρσμολντ. Ως φοιτήτρια, ήταν γνωστή στους φίλους της με το ψευδώνυμο "Λίλλυ" ενώ περιγράφηκε από μερικούς ότι έχει μια ηγετική και ενίοτε αλαζονική προσωπικότητα.
Σπούδασε οικονομικά στο Πανεπιστήμιο του Μπαϊρόιτ, λαμβάνοντας τους καλύτερους βαθμούς ανάμεσα στους φοιτητές του έτους της, και απέκτησε διδακτορικό στη φιλοσοφία της διεθνούς ανάπτυξης από το ίδιο πανεπιστήμιο το 2011.

Καριέρα

Αφού έλαβε το πτυχίο της, η Βάιντελ εργάστηκε για την Goldman Sachs προτού προσληφθεί στην Allianz Global Investors. Στα τέλη της δεκαετίας του 2000 εργάστηκε για έξι χρόνια στην Τράπεζα της Κίνας. Αφού εγκατέλειψε αυτή την δουλειά, εργάστηκε για δυο χρόνια στο Heristo, μια εταιρεία που προμήθευε ζωοτροφές. Από το 2014 έχει εργαστεί ως ανεξάρτητη σύμβουλος επιχειρήσεων.

Εναλλακτική για τη Γερμανία

Το 2012 η Βάιντελ εντάχθηκε στο κόμμα "Εναλλακτική για τη Γερμανία". Σύμφωνα με την ίδια, ένιωσε για πρώτη φορά έλξη για αυτό το κόμμα εξαιτίας της αντίθεσής του προς το νόμισμα του ευρώ. Τον Απρίλιο του 2017 εξελέγη αντιπρόεδρος του κόμματος.

Ευρωπαϊκή Ένωση

Η Βάιντελ υποστηρίζει την συνέχιση της ένταξης της Γερμανίας στην Ευρωπαϊκή Ένωση, ωστόσο έχει ζητήσει να φύγουν τα οικονομικά αδύναμα κράτη όπως η Ελλάδα. Παρόλο που υποστηρίζει την Ευρωπαϊκή Ένωση, πιστεύει ότι η Γερμανία πρέπει να αποσυρθεί από το ενιαίο νόμισμα του ευρώ.

Ζητήματα ΛΟΑΤ

Η Βάιντελ έχει δηλώσει την αντίθεσή της για τη συζήτηση περί σεξουαλικότητας πριν την εφηβεία λέγοντας ότι δεν θέλω κανέναν με ιδιαιτερότητες στο φύλο ή με μαθήματα περί σεξουαλικότητας να έρχεται κοντά στα παιδιά μου. Εξέφρασε επίσης την αντίθεσή της για την νομιμοποίηση του γάμου των ομοφυλόφιλων, δηλώνοντας ότι υποστηρίζει την προστασία της "παραδοσιακής οικογένειας" καθώς και άλλους τρόπους ζωής. Έχει δηλώσει ότι υποστηρίζει τη συγκατοίκηση για τα ομοφυλόφιλα και λεσβιακά ζευγάρια και λέει ότι και για την ίδια ισχύει κάτι τέτοιο.

Περιστατικό "Ναζιστική παλιογυναίκα"

Τον Απρίλιο του 2017 η Βάιντελ συσπειρώθηκε ενάντια στην πολιτική ορθότητα, ισχυριζόμενη ότι ανήκε στα "σκουπίδια της ιστορίας". Ως απάντηση, στις 27 Απριλίου 2017, ο τηλεοπτικός παρουσιαστής Κρίστιαν Έρινγκ του καναλιού Extra 3 απάντησε "σίγουρα, ας βάλουμε ένα τέλος στην πολιτική ορθότητα. Ας γίνουμε όλοι πολιτικά λανθασμένοι: αυτή η ναζιστική παλιογυναίκα πρέπει να είναι σωστή. Ήταν αυτό αρκετά ορθό πολιτικά; Το ελπίζω". Η Βάιντελ κατέθεσε μήνυση στο κανάλι και προσπάθησε να απαγορεύσει την επανεξέταση του προγράμματός του αλλά στις 17 Μαΐου 2017 το περιφερειακό δικαστήριο του Αμβούργου αποφάσισε εναντίον της, δηλώνοντας ότι ένα δημόσιο πρόσωπο οφείλει να αντιμετωπίσει την κριτική. Η Βάιντελ διαφώνησε με την απόφαση και υποσχέθηκε να προσφύγει στο Ανώτατο Δικαστήριο της Γερμανίας.

Περιστατικό παράνομης μετανάστευσης

Μια έκθεση τον Σεπτέμβριο του 2017 από την εφημερίδα Die Zeit ισχυρίστηκε ότι η Βάιντελ είχε μισθώσει παράνομα έναν πρόσφυγα από την Συρία για να κάνει τις οικιακές εργασίες στο σπίτι της στην Ελβετία. Η έκθεση ισχυρίστηκε επίσης ότι ο πρόσφυγας δεν είχε γραπτή σύμβαση εργασίας ούτε εκδόθηκαν τιμολόγια για την εργασία του. Η Βάιντελ απάντησε μέσω Twitter ότι η έκθεση της Die Zeit ήταν "ψεύτικες ειδήσεις" ενώ ο δικηγόρος της Βάιντελ ανέφερε ότι η ίδια είχε έναν Σύριο να μένει στο σπίτι της ως φιλοξενούμενος και όχι ως εργάτης.

Προσωπική ζωή

Η Βάιντελ έχει σχέση με τη Σάρα Μπόσαρντ, μια Ελβετίδα παραγωγό ταινιών με καταγωγή από την Σρι Λάνκα, καθώς και μια δεύτερη κατοικία μαζί της στο Μπιλ της Ελβετίας. Έχουν δυο παιδιά.
Η Βάιντελ μιλά γερμανικά και άπταιστα αγγλικά και κινέζικα.